CELEX: 32000D0485
Language: el
Date: 2000-07-18 00:00:00
Title: 2000/485/ΕΚ: Απόφαση της Επιτροπής, της 18ης Ιουλίου 2000, για την τροποποίηση της απόφασης 2000/350/ΕΚ για την επιδημιολογική επιτήρηση του καταρροϊκού πυρετού του προβάτου στην Ελλάδα και για ορισμένα μέτρα σχετικά με την παρεμπόδιση της εξάπλωσης της νόσου [κοινοποιηθείσα υπό τον αριθμό Ε(2000) 2008] (Κείμενο που παρουσιάζει ενδιαφέρον για τον ΕΟΧ) (Το κείμενο στην ελληνική γλώσσα είναι το μόνο αυθεντικό)

Avis juridique important

|

32000D0485

2000/485/ΕΚ: Απόφαση της Επιτροπής, της 18ης Ιουλίου 2000, για την τροποποίηση της απόφασης 2000/350/ΕΚ για την επιδημιολογική επιτήρηση του καταρροϊκού πυρετού του προβάτου στην Ελλάδα και για ορισμένα μέτρα σχετικά με την παρεμπόδιση της εξάπλωσης της νόσου [κοινοποιηθείσα υπό τον αριθμό Ε(2000) 2008] (Κείμενο που παρουσιάζει ενδιαφέρον για τον ΕΟΧ) (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 195 της 01/08/2000 σ. 0058 - 0058

Απόφαση της Επιτροπήςτης 18ης Ιουλίου 2000για την τροποποίηση της απόφασης 2000/350/ΕΚ για την επιδημιολογική επιτήρηση του καταρροϊκού πυρετού του προβάτου στην Ελλάδα και για ορισμένα μέτρα σχετικά με την παρεμπόδιση της εξάπλωσης της νόσου[κοινοποιηθείσα υπό τον αριθμό Ε(2000) 2008](Το κείμενο στην ελληνική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2000/485/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(3), όπως τροποποιήθηκε τελευταία από την απόφαση 94/370/ΕΚ(4), και ιδίως το άρθρο 6,Εκτιμώντας τα ακόλουθα:(1) Υπό το φως των αποτελεσμάτων του συστήματος επιδημιολογικής επιτήρησης που συγκροτήθηκε σύμφωνα με το άρθρο 2 της απόφασης 2000/350/ΕΚ της Επιτροπής, της 2ας Μαΐου 2000, για την επιδημιολογική επιτήρηση του καταρροϊκού πυρετού του προβάτου στην Ελλάδα και για ορισμένα μέτρα σχετικά με την παρεμπόδιση της εξάπλωσης της νόσου(5), υφίσταται περιορισμός στις μετακινήσεις, από ορισμένα μέρη του ελληνικού εδάφους, ζώων των ειδών που προσβάλλονται από τη νόσο, σύμφωνα με το άρθρο 3 της προαναφερόμενης απόφασης.(2) Ο περιορισμός της μετακίνησης ζώων σε ορισμένες περιοχές συνεπάγεται αναστολή των εποχιακών μετακινήσεων σε θερινούς λειμώνες εκτός των ζωνών υπό περιορισμό.(3) Πρέπει να ληφθεί υπόψη το επιπλέον κόστος που βαρύνει τους κτηνοτρόφους οι οποίοι αντιμετωπίζουν τους εν λόγω περιορισμούς.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 8 της απόφασης 2000/350/ΕΚ προστίθεται η ακόλουθη περίπτωση:"- 50 % των δαπανών που πραγματοποιεί η Ελλάδα για την αποζημίωση των κτηνοτρόφων ως προς την αγορά ζωοτροφών, όταν οι τελευταίοι δεν είναι σε θέση να μετακινήσουν τα ζώα τους σε θερινούς λειμώνες, όπως συνήθιζαν, λόγω των προβλεπόμενων στο άρθρο 3 περιορισμών μετακίνησης ζώων.".Άρθρο 2Η παρούσα απόφαση απευθύνεται στην Ελληνική Δημοκρατία.Βρυξέλλες, 18 Ιουλίου 2000.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 224 της 18.8.1990, σ. 19.(4) ΕΕ L 168 της 2.7.1994, σ. 31.(5) ΕΕ L 124 της 25.5.2000, σ. 58.